யாழ்ப்பாணத்திற்கு அழைத்துவரப்பட்ட பாகிஸ்தான் ஏதிலி குடும்பம் இரவோடு இரவாக மீண்டும் திருப்பி அனுப்பப்பட்டதன் பின்னணியில் இந்தியா இருப்பதாக எழுந்திருந்த சந்தேகத்தை நிரூபிக்கும் வகையில் யாழ்ப்பாணத்தில் இன்றைய தினம் நடைபெற்ற ஊடகவியலாளர் சந்திப்பில் தகவல்கள் தெரிவிக்கப்பட்டிருக்கின்றன. ஈ. பீ. ஆர். எல். எப் கட்சியின் தலைவர் சுரேஷ் பிறேமச்சந்திரன் இன்றைய தினம் யாழ்ப்பாணத்திலுள்ள அவரது இல்லத்தில் நடத்திய ஊடகவியலாளர் சந்திப்பின் போது பாகிஸ்தான் அகதிக் குடும்பமொன்று யாழ்ப்பாணத்திற்கு அழைத்துவரப்பட்டு திருப்பி அனுப்பப்பட்டுள்ளது தொடர்பில் ஊடகவியலாளர்கள் வினவினர்.